ફિલ્મના ડિરેક્ટર વિજય કૃષ્ણ આચાર્યએ પોતાની ફિલ્મની સ્ક્રિપ્ટ લખવા માટે કેટલીક જગ્યાએ ઘણી મહેનત કરી છે,પરંતુ તેઓ તેને ન્યાય નથી આપી શક્યા. ફિલ્મની સ્ટોરી ખૂબ જ નબળી છે. તો ડિરેક્શનમાં પણ તે ધૂમ 3 જેવો જાદૂ નથી ચલાવી શક્યા. પહેલા હાફમાં ફિલ્મની સ્ટોરી થોડી નબળી છે, પરંતુ બીજા હાફમાં સ્ટોરી ખૂબ જ બોરિંગ બની જાય છે. ફિલ્મમાં કેટલાક સસ્પેન્સ પણ છે, પરંતુ તે તમને પ્રભાવિત નથી કરી શકતા. ફિલ્મની સ્ટોરીનો આઈડિયા તમને પહેલા જ આવી જાય છે. આમિર ખાન ફિલ્મમાં ઠગો અને અંગ્રેજોને એટલી વાર ઠગે છે કે તમે વિચાર કરતા રહી જશો કે છેવટે તેમણે કોને ઠગ્યા? પરંતુ ક્લાઈમેક્સમાં તમને જાણ થઈ જાય છે કે આમિરે આ વખતે ભવ્ય સેટ્સ, મોટી સ્ટારકાસ્ટ અને મોટા માટો પાણીના જહાજો બતાવીને ખૂબ જ સુંદરતાથી દર્શકોને ઠગી લીધા છે.